

PROJEKTS uz 08.05.2025.

vēlamais datums izskatīšanai Attīstības komitējā: 11.06.2025.

domē: 26.06.2025.

sagatavotājs un ziņotājs: Nadežda Rubina

 LĒMUMS

Ādažos, Ādažu novadā

2025. gada 26. jūnijā **Nr.**«DOKREGNUMURS»

**Par nosaukuma “Nobrauktuve uz Lilastes pludmali” piešķiršanu**

Ādažu novada pašvaldība turpina veikt darbības Lilastes stāvlaukuma Ziemeļu ielā 28, Lilastē, Carnikavas pag., Ādažu nov., kadastra apzīmējums 80520010022,paplašināšanai un labiekārtošanai.

Pamatojoties uz Ādažu novada pašvaldības domes 26.10.2023. lēmumu Nr. 409 “Par zemes ierīcības projekta apstiprināšanu īpašumam „Valsts mežs 8052””, apstiprināts izstrādātais zemes ierīcības projekts nekustamā īpašuma „Valsts mežs 8052” (kadastra Nr. 80520010055) sastāvā esošajai zemes vienībai ar kadastra apzīmējumu 80520010055. Sadales rezultātā izveidotas zemes vienības ar kadastra apzīmējumiem 80520010071, 80520010076 un 80520010081.

Zemes vienību ar kadastra apzīmējumu 80520010081 (platība 0.02 ha, turpmāk – zemes vienība) ir plānots izdalīt no nekustamā īpašuma “Valsts mežs 8052” (kadastra Nr. 80520010055), sastāva, un reģistrēt jaunveidojama nekustamā īpašuma sastāvā, lai varētu to atsavināt par labu pašvaldībai. Uz zemes vienības pašvaldība plāno izbūvēt nobrauktuvi pludmalē (trīs metru platumā, ar betona plāksnēm) esošās gājēju koka takas vietā, lai nodrošinātu kvalitatīvu atpūtas un tūrisma infrastruktūru pašvaldības iedzīvotājiem un novada apmeklētājiem, kā arī operatīvā un komunālā transporta ērtu piekļuvi pludmalei.

Zemes vienībai ir noteikts nekustamā īpašuma lietošanas mērķis – zeme dzelzceļa infrastruktūras zemes nodalījuma joslā un ceļu zemes nodalījuma joslā, kods 1101, tādejādi tā nav adresācijas objekts Ministru kabineta 29.06.2021. noteikumu Nr. 455 “Adresācijas noteikumi” (turpmāk – Noteikumi) izpratnē un tai nav piešķirama adrese.

Zemes vienības reģistrēšanai jaunveidojama nekustamā īpašuma sastāvā piešķirams nosaukums jaunizveidojamajam īpašumam. Zemes vienības īpašnieka pārstāve, AS ”LATVIJAS VALSTS MEŽI” (reģ. Nr. 40003466281, juridiskā adrese: Vaiņodes iela 1, Rīga, LV-1004) savā 07.05.2025. iesniegumā Nr. 4.1-2\_02qc\_260\_25\_394 (reģ. ar Nr. ĀNP/1-11-1/25/2932) ierosinājusi piešķirt nosaukumu “Nobrauktuve uz pludmali”. Pašvaldības ieskatā nosaukums papildināms ar ciema nosaukumu – “Nobrauktuve uz pludmali Lilastē”.

Nekustamā īpašuma valsts kadastra likuma 1. panta 14. punkts noteic, ka nekustamā īpašuma nosaukums ir ar pašvaldības lēmumu nekustamajam īpašumam lauku apvidū un, ja nekustamā īpašuma sastāvā esošā zemes vienība vai būve nav adresācijas objekts, nekustamajam īpašumam pilsētā vai ciema teritorijā piešķirts rekvizīts, kas nav adrese.

Ministru kabineta 03.05.2012. noteikumu Nr. 263 “Kadastra objekta reģistrācijas un kadastra datu aktualizācijas noteikumi” 47. punkts noteic, ka, lai nekustamo īpašumu reģistrētu Kadastra informācijas sistēmā, ierosinātājs iesniegumam pievieno vietējās pašvaldības lēmumu par nekustamā īpašuma nosaukumu, ja tāds piešķirts.

Ministru kabineta 14.02.2012. noteikumu Nr. 50 “Vietvārdu informācijas noteikumi” 24.2. apakšpunkts noteic, ka pašvaldības, pamatojoties uz Valsts valodas centra atzinumu, piešķir oficiālos vietvārdus nekustamajiem īpašumiem.

Pamatojoties uz Pašvaldību likuma 10. panta pirmās daļas 21. punktu, Ministru kabineta 10.01.2012. noteikumu Nr. 50 “Vietvārdu informācijas noteikumi” 24.2. apakšpunktu un **Valsts valodas centra 20.05.2025. pozitīvo atzinumu** Nr. 1-16.1/404 (pašvaldības reģ. Nr. ĀNP/1-11-1/25/3228), kā arī domes Attīstības komitejas 11.06.2025. atzinumu, Ādažu novada pašvaldības dome

**NOLEMJ:**

1. Piešķirt nosaukumu “**Nobrauktuve uz Lilastes pludmali**” jaunveidojamam īpašumam, kura sastāvā tiks reģistrēta zemes vienība ar kadastra apzīmējumu 80520010081, Lilastē, Carnikavas pag., Ādažu nov.
2. Pašvaldības Centrālās pārvaldes Administratīvajai nodaļai nosūtīt šo lēmumu Valsts zemes dienestam un īpašnieka pārstāvei AS ”LATVIJAS VALSTS MEŽI” uz e-adresēm.
3. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

@ - VZD, AS ”LATVIJAS VALSTS MEŽI” uz e-adresēm;

@ - NĪN, APN, IDRV

Nadežda Rubina, 28776519